en fr hu de en hu hu uz ml en hu en hu en hu hu hu hu hu hu hu hu hu hu hu hu hu hu hu hu hu en hu en hu hu hu hu hu hu hu en en en hu hu hu hu hu hu hu hu hu hu hu hu en en en hu hu hu hu sk hu fy hu hu ga hu pl hu hu fr hu hu hu hu hu en en en hu hu en en en hu hu hu hu hu hu hu hu hu hu hu hu hu hu en pl en hu hu en en en en hu en hu en hu en hu hu hu hu hu fr hu hu hu hu hu en hu hu en en en hu hu hu en en en en en en en fr hu hu hu hu hu hu hu hu hu de hu hu hu hu hu hu hu hu fr hu hu hu en en hu hu hu hu hu hu hu hu hu hu hu hu fr hu hu hu hu hu hu en hu hu hu en hu hu hu hu hu hu hu hu hu hu hu en fr en en en en hu en hu cs cs en en en de en en cs cs da en da cs en cs en en en cs cs da en da cs en en cs da en en en de cs da en da cs en en cs cs en en en cs cs da en da cs en en cs da en en en en cs da en da cs en en cs cs en en en hu hu hu hu hu hu hu en hu en es en en en hu hu hu en hu en hu jv hu fr hu hu hu hu hu en hu hu pt hu en hu hu hu en hu en hu cs cs da en en cs en cs cs en hu fa en el en en
Home Archive for January 2012
Azt hiszem a Youtube-os kalandozásaim ébresztettek rá arra, hogy én is akarok blogolni, úgyhogy ideje említést tenni a felfedezett gurukról. Imádok sminkes, hajas videókat nézni, ezért nagyon sok csatornára fel is iratkoztam, de most összegyűjtöm nektek a kedvenceimet, akiknek szinte minden videóját nagyon kedvelem és rendszeresen meg is nézem, ha újat töltenek fel. Természetesen, ahogy mondta, sokan vannak, úgyhogy következzen a top 5.
1. Legjobb sminkvideók, legszimpatikusabb személyiség - pixi2woo (Tanya Burr)
Egy 22 éves angol sminkes lány, akinek rengeteg rajongója van. Nagyon szeretem őt. Ő az abszolút favoritom. Nagyon szeretem a stílusát, azt, hogy mindig kedves és vidám. Nagyon tetszik, hogy a brit angolt beszéli, amit szerintem sokkal jobb hallgatni, mint az amerikait. Csodás és nagyon változatos sminkeket készít: van hétköznapi, sztárok inspirálta és rengeteg bulis sminkje is. Szuperül megmutatja és elmagyarázza amit csinál az elejétől a végéig.
Ez a smink is gyönyörű szerintem, pedig nem is bonyolult. Valószínűleg a péntekre el is készítem, mert Zsófival otthon hagyjuk a fiúkat és csajos estét tartunk.
2. Legjobb hajas videók- Cinthia Truong
Ő is nagyon szimpatikus, nagyon jól érthető videókat csinál. Vannak egészen egyszerű hétköznapi frizurái, de alkalmiak is bőven akadnak. Nagyon kreatív és látványos. Szereti a fonásokat variálni.
3. Legszerethetőbb testvérpár - LuxyHair (EverythingLuxy)
Ketten viszik a csatornát: Mimi és Leyla. Szintén szuper hajas videókat készítenek, de vannak outfites és sminkes videóik is.
4. Legjobb outfitek - Superficialgirl
Ő leginkább outfites videóket készít, de nagyon szeretem, mert mindig olyan vidám, színes, mégis nagyon elegáns. Azt hiszem korábban Máltán élt, de nemrég visszaköltözött Dél-Afrikába. Hát igen, jó neki :) Inkább a blogját érdemes nézegetni, a videók kevésbé érdekesek. Igényes fotói és jó szettjei vannak.
+1: Legjobb sminktárolási, rendszerezési tippek- EnKore (Koren Zander) Makeup
A pasi egy profi sminkes, aki többek között a New York-i divathéten is dolgozott. Leginkább hasznos tippeket, tárolási ötleteket szoktam a videóiból ellesni.
Tegnap a zombis videó elkészítése után megkértem Áront (vagyis az én kis zombimat), hogy sminkeljen ki. Mindig jókat nevetek ezeken a típusú videókon, úgyhogy kíváncsi voltam, ő mit alkot. Végül már sötét volt, amikor nekiálltunk, ezért videót nem készítettünk róla, de pár fotóban azért megörökítettük a dolgot (én garantálom, hogy az egészet ő csinálta :)
Voltam ám vicces pillanatok egyébként. Az alapozó felkenésével nem volt gond, kicsit sok ment, de eldolgozta. Aztán a púdernél már akadt egy kis probléma. Kérdezte "arra a nagy barnára", hogy az mi, mondtam, hogy bronzosító, ő pedig úgy gondolta, az tökéletesen meg fog felelni púderként, úgyhogy az egész fejem szép barnán (kb. három árnyalattal sötétebben, mint a nyakam) tündökölt (bár ez a rész sajnos a fotón nem látszik :S).
A következő vállalkozás a gél tus (!!!) volt. Merész vállalkozás, de önmagától kiválasztotta a zöld Essence tusomat, megmutattam neki melyik ecsettel tudja felvinni (azért nem vártam el, hogy ezt tudja :) és neki is látott, hát az eredmény egy kicsit görbe, de annál lelkesebb vonal lett. Azaz kettő ("ajj, most akkor kéne még egy ugyanilyet??" :) ). A szemhéjpúder ezután következett (nem szóltam, hogy fordított sorrendben kéne). Bátor dolog volt részéről a Sleek Storm paletta 2 zöldjébe belemászni az applikátorral (ráadásul 3-4 körkörös mozdulattal), úgyhogy az egész a szemöldökömig felmászott :) Aztán ezt letöröltük, mert úgy gondolta, hogy korrigálni kell. Ezután áttért egy másik zöld színre (Lora trio), ami már egészen tavasziasra és jóra sikerült. A vízvonal kihúzására nem vállalkozott, viszont az alsó szempillasorra került egy kis türkiz szemceruza ("Ez miért nem fog?"), végül egy sikertelen szempilla göndörítés után ügyes szempillafestés következett. A számra az Essence akciós szájfénye a Trendsetter került (kicsit a vonalon kívül).
Majdnem el felejtettem: a szemöldököm külön szót érdemel (bár élőben ez is viccesebbnek nézett ki), ugyanis miután az egyiket kifestette egy sötétbarna púderrel -ami eléggé félkörívesre és maszatosra sikerült-, viszont a másik egész jó lett, a korrigálás helyett úgy gondolta, jobb lesz ha " most már a másikat is ugyanilyenre csinálom", úgyhogy a Frida Kahlo szemöldökök elkészültek  :)
Áron véleménye a sminkelésről: " Nem gondoltam volna, hogy ilyen nehéz. Most már értem, hogy mi tart ennyi ideig. De azt még mindig nem értem, minek kennek a nők ennyi hülyeséget magukra."
Ahogy kértétek elkészült a farsangi zombi videó, amiben Áront változtatom át.
Hamarosan hozom a következőt :)
A smink elkészítéséhez temperát használtam.
Először egy nagyobb szivaccsal felvittem a fehér szint az egész arcra és a nyakra is (teljes jelmezhez lehet a nyakra lejjebb és akár a karokra is).
Ezután barna és fekete árnyalattal  kontúroztam és egy kevés zölddel próbáltam elérni a zombi arc hatását :)
A száj és a nyak körüli részre piros szint vittem fel ami a vért imitálja. Plusz egy-két helyre nagyobb tömény mennyiségű temperát használva sebhelyet készítettem, amit a széleknél elmaszatoltam.
Halványan egy sötét kékes árnyalattal vénákat rajzoltam a homlokra és a halántékra.
A szemek körüli területet pedig barnával és feketével tettem beesetté.
Könnyen elkészíthető, hiszen mindig más és más lesz, nem kell pontosan dolgozni, a lényeg, hogy ijesztő és hullaszerű legyen :)
Plusz tipp: húzzátok ki az alsó vízvonalat fehérrel, hogy egységesebb legyen a szem színe.
(Ijesztő kontaktlencsével fokozni lehet a hatást.)
8 dkg teljes kiőrlésű liszt
A villámpiskótához a 4 egész tojás (nem kell különválasztani) a 8 dkg fruktózzal addig verjük mixerrel, amig habos, légies krémet kapunk (kemény sosem lesz, de ne legyen sárga, inkább halvány krémszínű). Ezután kézi habverőre váltunk és óvatosan hozzákeverjük az összekevert száraz hozzávalókat (liszt, kakaópor, sütőpor). Ha ez megvan,egy szilikon muffin sütő formát kiöblítünk hideg vízzel és félig kanalazzuk bele a tésztát. (Nem fog hozzáragadni.) Betesszük a sütőbe és 180-200 fokon megsütjük (tűpróbával lehet ellenőrizni, hogy kész van-e.) Amíg a tészta sül, 4,5 dl tejből pudingot főzünk.
Amikor a tészta és a puding is langyos elkezdhetjük az összeállítást. Ehhez a muffin formákat 2 vagy 3 lapra vágjuk, majd az egyiket megkenjük pudinggal, ráhelyezünk egy másik kis formát és az oldalát is megkenjük egy kevés pudinggal, az a pudingos részt beleforgatjuk kókuszreszelékbe és a végén csokit csorgatunk a tetejére.
Rég volt körmös bejegyzés, úgyhogy most hoztam egyet. Mielőtt visszamegyek az irodába, kicsit kirúgok a hámból, ugyanis nyilván nem fogok ilyen körmöket hordani ott, de itthon és erre-arra mászkálni tökéletes. Amúgy is régóta tetszenek a galaktikus, univerzumot idéző körmök, így hát ma én is kipróbáltam. Ti mit gondoltok?
Rimmel renew and lift korrektor teszt
Már többször találkoztam ezzel a korrektorral, amikor le volt akciózva 1900,- Ft-ról 999,-re. De aztán mindig sajnáltam rá ezt a pénzt is, pedig tudom, sokan még drágábban vesznek ilyesmit. Eddig szinte mindig stiftes korrektort használtam a  bőrhibáimra, de az folyton kicserepesedik. Ez elég zavaró, de egyszerűen már mindent megpróbáltam, hogy ez ne így legyen, de semmi sem segített. A nap elején felteszem, teljesen jónak tűnik a dolog, aztán 2-3 óra múlva, amikor tükörbe nézek, a kis bőrhibák körül a bőröm kiszárad és köröcskékben felpikkelyesedik és az elég csúnya látvány. Már tényleg mindent kipróbáltam (radíroztam, dörzsöltem, hidratáltam, tonizáltam, kevesebb korrektort raktam, több korrektort raktam), de nem vált be igazán semmi. (Ha valakinek van erre egy jó tippje, akkor írja meg, légyszi.)
Az a lényeg, hogy gondoltam váltok egy folyékony alapú korrektorra, hátha az nem szárit úgy. Aztán végül az Essence akciós cuccokkal együtt őt is hazahoztam az 1000 Ft-os akciós áron. Ha azt vesszük nem is olyan sok érte ennyi, hiszen más korrektorokat néztem és töredék mennyiségért elkérnek kb. ugyanennyit. Szóval 10 ml azért nem kevés (főleg, ha anyukám nem használja el alapozóként, de már szóltam neki, hogy ez nem arra való :) Egyébként anyukámnak sikerült a diplomaosztója napján púder helyett bekennie magát a bronzosítómmal. Apukám meg csak nézett, hogy anya mitől ilyen barna :)
Ára: akciósan 1000,- /Rossmann (Akció nélkül 1900,- azt hiszem)
Amit ígér: "Csökkenti a szem alatti finom ráncok láthatóságát. Eltünteti a bőrhibákat és a szem alatti sötét karikákat. Tűnj 8 évvel fiatalabbnak már 12 nap alatt."
Csomagolás: Egyszerű műanyag tubusos csomagot kapott, rajta lila betűkkel a név és jól látható módon az árnyalat neve és száma. Ami szerintem praktikus, hogy nem a kupak aljára helyezték. Összességében semmi extra.
A hátulján a szokásos infók.
Az adagolása ezen a kis csőrös műanyag nyíláson keresztül történik, egyébként óvatosan kell vele bánni, mert ha többet kinyomunk, nem nagyon lehet visszarakni, mint egy-egy alapozónál. Viszonylag jól szabályozható, mert nem annyira folyós az állaga, ezért nem kell félni attól, hogy kifolyik. Szerintem egész jó megoldás.
Az ivory (100) árnyalatot vettem meg, ami a világosabbik volt a kettő közül.
Az állaga nagyon kellemes, sűrű, krémes. Nem kell belőle sok, jól eldolgozható. Illata nincs.
Eldolgozva kicsit látszik, hogy a fény megvilágítja, de egyáltalán nem csillog és nem fénylik.
Összességében nagyon jó használni, egyáltalán nem bántam meg, hogy megvettem. Eddig párszor használtam, de még biztosan fogom. Amit eddig tapasztaltam, hogy tényleg jól eltünteti a sötét karikákat, ez nekem mindig is probléma volt, de nagyon szépen elfedi őket. A ráncokra kifejtett hatásáról nem tudok beszámolni, szerencsére még nem érint a kérdés. A bőrhibákra is próbálom használni, alapozó fölé. Vegyes érzéseim vannak, nem fedi el őket 100 %-osan, úgy érzem, ezért sokszor még mindig rámegyek stiftes korrektorral, de még kísérletezem vele. Azért természetesen jó a fedése, de valahogy én mindig azt szeretném, hogy egyáltalán ne látszódjon semmilyen bőrhiba, ezt pedig igencsak nehéz elérni.
Újabb farsangi sminket hoztam. Ezúttal egy álarcosat. Egyszerű viselni, nem kell folyton a szemhez emelgetni a maszkot, ráadásul, ha valaki elfelejtett venni és SOS szüksége lenne egyre, akkor is beválik. Kicsit időigényes, viszont nagyon sok félt lehet kreálni, csak a képzelet szab határt.
Kértetek farsangi pin up sminket és nemrég szintén kértétek, hogy mutassam meg, hogyan húzom a tusvonalat. Nos ebben a videóban mindkét kérésnek igyekeztem eleget tenni :)
AVON Color Trend púder (Translucent)
Essence szemjépúder pirosítóként (It's up to you)
Essence szemhéjpúder highlighterként (Mystic lemon)
Sleek paletta (Storm-világos és sötét matt barna)
Essence gél tus (Midnight in paris)
Essence szemhéjpúder (Mystic lemon)
szemöldök- Sleek strom sötét matt barna
AVON COlor Trend fehér szemceruza
Catrice rúzs (Stop light)
AVON szájkontúrceruza (Rich ginger)
Már régóta tervezgetem ezt a tesztet, mert anya elég nagy spirálvásárló és mindig egy csomó szempillaspirálunk van egy időben itthon. Ez pedig remek arra, hogy teszteljek többet, hátha érdekel titeket is. Mivel anyu AVON tanácsadónő, ezért természetesen a spiráljaink nagy része AVON-os, de szerintem ez nem gond, mert elég jó spiráljaik vannak. 8 spirált fogok tesztelni, sajnos vannak régebbiek is, amik már kifogyóban vannak, ezért kicsit gyengébben teljesítettek, mint ahogyan elvártam volna (emlékszem milyenek voltak fénykorukban) :)
- AVON Super enchant (Black)
- AVON 24 k Gold (Golden black)
- AVON Super extend (Black)
- AVON Extra lasting (Black)
- AVON Super Shock (Black)
- AVON Super Shock Max (Black)
- L'oreal Volume Million Lashes
- Yves Rocher Lash Plumping Mascara (01-Noir)
A szempilláim natúran (elkelne egy kis ricinusos erősítés...)
AVON Super echant dúsitó szempillaspirál.
Amit ígér: dúsabb és teltebb pillák.
Ár: 1099,- a 2012/2. katalógusban (parti kiadás)
A keféje: nagyon cuki, homokóra alakú, nekem nagyon tetszik, elég jól lehet használni, nem túl nagy, könnyen odaférek az összes pillámhoz.
Szerintem teljesíti, amit ígér, kicsit összeragadtak a szempilláim, de alapvetően én nagyon szeretem ezt a spirált. Főleg hétköznapokon használom. Tényleg íveltté teszi a pillákat.
AVON 24 k Gold
Amit ígér: dús és tökéletesen fekete szempillák:
Ár: 2440,- a 2012/2. katalógusban ( a 3-ban lesz akciós: 1239,-)
Ez az egyik spirál, ami már elég régi, kicsit száradt már, úgyhogy nem úgy teljesít, ahogy a kezdetekben, de így is jó. Viszont akkor egyenesen szuper volt. Az biztos, hogy nagyon nagy kedvenc.
Jó kis kefe, nagyon kis sörtékkel. Nagyon könnyű használni. Nagyon szeretem ezt a megoldást, mert borzasztó praktikus.
Látható, hogy inkább dúsít, mint hosszabbít és nagyon szépen különválasztja a szempillákat, ami szerintem nagyon jó. A színe az összes közül ennek a leggyönyörűbb. Tényleg nagyon szép fekete pillákat ad. Sajnos már elég régi, tehát gyengébben teljesít.
Amit ígér: szuper hosszú pillák
Ár: 1119,- a 2012/2. katalógusban
A kefe egy borzalom. Gyűlölöm. Nem volt még sok ilyen kefém, alapvetően megvagyok szinte minden spirállal, de ezt utálom. A közeli képen látszik, hogy mennyire hegyesek a kefék, ez nekem nagyon szúrja a szememet, szó szerint. Nagyon óvatosan, vigyázva kell felvinnem, hogy nehogy a bőrhöz vagy a szemgolyómhoz érjem, mert borzasztó érzés. Azért szerintem fontos, hogy egy ilyen eszköznél olyan kefét találjanak ki, ami ha véletlenül hozzáért a szemedhez (mert álmos vagy, bénázol vagy csak épp a lehető legközelebb akarod felvinni a szempillatőhöz), akkor az ne fájjon. Mert akármilyen profi valaki, ez bizony előfordul. Úgyhogy ez a kefe egy átok. Aki rendszeresen belenyomja a kefét a szemébe, annak nem ajánlom.
Amit ígér: tartósan dús pillák
Ár: 1139,- 2012/2. katalógus
A kefe ugyanaz, mint a Super Extend esetén. Borzalom az egész.
A képen bal oldalon: Extra lasting, jobb oldalon: Super extend egy rétegben
A képen bal oldalon: Extra lasting, jobb oldalon: Super extend egy rétegben
Hát az Extendtől nem igazán lettek szuper hosszú pilláim, ez a leggyengébb láncszem az összes közül szerintem. Nagyjából befogta feketére a pilláimat és kész.
Az Extra lasting tényleg dúsít, de nem annyira, mint a 24 k gold.
AVON Super Shock (Zodiac kiadás)
Amit ígér: dúsabb pillák csomósodás nélkül, rugalmas sörtéi átfésülik és beszínezik a pillákat
Ár: 1139,- 2012/2. katalógusban
A kefe nagyon jó. Elég nagy és bumszli, de én imádon. Nagyon jók ezek az apró sörték. Kicsit nagyobbak, mint a 24 k goldnál, de emiatt nagyobb, hosszabb pillákat is varázsol.
AVON Super Shock Max
Amit ígér: a legjobban dúsító szempillaspirál az AVON-nál, dús és ívelt pillákat varázsol.
A kefe egy közepesen sikerült ötvözete a Super shock és az extend keféjének megspékelve egy spirálos sörte elhelyezéssel. Nem vagyok oda érte. Ez is eléggé szúr, de jobb, mint az Extend és az Extra lasting keféje.
A képen bal oldalon: Super Shock max, jobb oldalon: Super shock egy rétegben
Bal oldalon Super shock max, jobb oldalon Super shock két rétegben
Mindkettő nagyjából teljesíti, amit ígér. Elég hasonló a végeredmény. Vitatkoznék azzal, hogy a MAX az AVON leginkább dúsító spirálja (szerintem a Spectra lashes). Elég nagy pillákat csinál, én nagyon szeretem, főleg a sima Super Shock-ot. A MAX a kefe miatt nem lett kedvenc.
Újravenném? A Super shock-ot igen, a Super shock max-ot nem.
L'oreal Volume Million lashes
Amit ígér: "A sokszorosító kefe és a precíz adagoló eltávolítja a felesleges festéket, szétválasztja a pillákat, és extra dús hatást nyújt. Legyen szempilla milliomos! Vastagabb pillák, mintha milliónyi lenne belőle!"
Ár: 2790,- a tesminked.hu-n
A keféje az összes közül ennek a  legszuperebb.  Ez is hegyesnek tűnik, de egyáltalán nem az. Nagyon puha. A kefe illeszkedésnél mozog, tehát könnyen követhető vele a szemforma. A vége elkeskenyedik, ami nagyon praktikus a belső szemzugnál.
Yves Rocher Lash Plumping Mascara
(Nem találtam semmit róla. Én ajándékba kaptam a nagymamámtól.)
A kefe hagyományos. Kellemes, jó vele dolgozni. Semmi extra formája nincs.
A képen bal oldalon: Yves Rocher s, jobb oldalon L'oreal egy rétegben
A képen bal oldalon: Yves Rocher s, jobb oldalon L'oreal két rétegben
Az Yves Rocher nagyon szépe teljesít, dús, hosszú pillákat ad, kicsit ragadós, de nem vészes. A L'oreal már elég régi, ezt egyszerűen imádom. Nagyon jól teljesít még most is, pedig már több, mint egy éves. Kezd kifogyni. Ha most így teljesít, gondolhatjátok, régen milyen volt :D Ráadásul imádom az illatát. Valamiért annyira kellemesnek érzem. Egyébként a két spirál szerintem elég hasonló eredményt ad. Az Yves Rocher-nál kicsit hosszabbak a pillák (de ezt betudom a L'oreal kifogyóban lévő állapotának). A L'oreal viszont jobban szétválasztja a pillákat.
AVON Super Curlacious (ívelt pillák) -1439,- 2012/2. katalógusban (Nőnapi kiadás 999,- ért a 3-as katalógusban)
AVON Supermagnify (dús pillák) -1439,- 2012/2. katalógusban
AVON Super Full (dús pillák) -1439,- 2012/2. katalógusban
AVON Spectra Lash (dús pillák) -1139,- 2012/2. katalógusban
Newer Posts Older Posts Home
Subscribe to: Posts ( Atom )
Rimmel renew and lift korrektor teszt
Cicasmink- The cat look
So do you wanna dance?
So do you wanna dance?
Ismét egy kis személyes :)
Katy Perry klasszikus sminkje
Gabrielle Solis/ Eva Longoria make up
DIY leopárd mintás pirosító (DIY leopard printed b...
Mi legyen a régi szemfestékekkel?
Ai se eu te pego
AVOn care testápoló és kézkrém
Elegance By Bthemez | Distributed By Blogger Templates